אלן מסודי

אלן מסודי אקקנגה (בצרפתית: Alain Masudi Ekakanga; נולד ב-12 בפברואר 1978) הוא כדורגלן עבר קונגולזי ששיחק בעמדת החלוץ.

קריירה 
מסודי החל את הקריירה המקצוענית שלו בצרפת בקבוצת ספורטינג קלוב דה בסטיה, וקבוצתו הגדולה הראשונה הייתה סנט אטיין. לאחר מכן שיחק מסודי גם בשטורם גראץ האוסטרית ואף השתתף עמה במוקדמות של ליגת האלופות מול מכבי חיפה בשנת 2002. שטורם גראץ הפסידה בסיכום שני המשחקים 3–5.

שיחק לראשונה בישראל בעונת  בבני סכנין. בשל יכולתו הטובה, עונה לאחר מכן היה מסודי על סף מעבר להפועל תל אביב, אך בסוף חתם במכבי נתניה. בשנת 2006 סיכם ל-3 עונות במכבי חיפה שזכתה באליפות באותה עונה. מסודי לא השתלב חברתית ומקצועית, ובעקבות סכסוך עם הצוות המקצועי וההנהלה הושעה מהקבוצה בשנת 2007, אך בחודש אפריל הוחלט להחזיר את מסודי לסגל. לאחר חזרתו כבש מסודי שער בניצחון 1–6 מול הפועל פתח תקווה.

באוגוסט 2007 עבר מסודי למועדון ספורט אשדוד, ובינואר 2008 עבר למכבי תל אביב. בחצי העונה בה שיחק במכבי תל אביב הבקיע מספר שערים מכריעים. בסוף יולי 2008 חתם במכבי הרצליה, תחת הדרכתו של אייל לחמן שאימן אותו גם בבני סכנין. באוגוסט 2009 חתם מסודי בדליאן שייד הסינית, אך לאחר עונה אחת חזר מסודי למכבי הרצליה.

ביוני 2011 חתם מסודי בהפועל רמת השרון. זמן קצר לאחר מעברו לרמת השרון עמד מסודי בפני גירוש מאחר שלא הוארכה אשרת שהייתו בישראל. בית המשפט המחוזי שדן בעניינו של מסודי דחה את גירושו מהארץ והרשה את המשך שהייתו בישראל. במקביל, מינהל האכיפה והזרים של רשות האוכלוסין קנס את קבוצת מכבי הרצליה על כך שעונה קודם לכן שיתפה את מסודי ללא אשרת שהייה.

ב-5 ביולי 2012 חתם מסודי בקבוצת מכבי אחי נצרת מהליגה הלאומית.

מסודי גרוש ובעברו היה בן זוגה של הדוגמנית כריסטין פרידמן, ממנה נולדה לו בת.

קישורים חיצוניים

 עמוד השחקן באתר ההתאחדות לכדורגל בישראל

הערות שוליים

הרפובליקה הדמוקרטית של קונגו: כדורגלנים
הרפובליקה הדמוקרטית של קונגו: חלוצי כדורגל
כדורגלני בסטיה
כדורגלני נים
כדורגלני סנט אטיין
כדורגלני לוזאן
כדורגלני שטורם גראץ
כדורגלני אל-איתיחאד
כדורגלני בני סכנין
כדורגלני מכבי נתניה
כדורגלני מכבי חיפה
כדורגלני מועדון ספורט אשדוד
כדורגלני מכבי תל אביב
כדורגלני מכבי הרצליה
כדורגלני הפועל רמת השרון
כדורגלני מכבי אחי נצרת
כדורגלני נבחרת הרפובליקה הדמוקרטית של קונגו
כדורגלנים זרים בישראל
ספורטאים זרים בצרפת
ספורטאים זרים בשווייץ
ספורטאים זרים באוסטריה
ספורטאים זרים בערב הסעודית
ספורטאים מהרפובליקה הדמוקרטית של קונגו בישראל
ספורטאים זרים בסין
כדורגלני גביע אפריקה לאומות 2004
אישים מהרפובליקה הדמוקרטית של קונגו שנולדו ב-1978